CELEX: C2007/056/37
Language: et
Date: 2007-03-10 00:00:00
Title: Kohtuasi C-533/06: Eelotsusetaotlus, mille esitas Court of Appeal (Ühendkuningriik) 28. detsembril 2006. aastal — 02 Holdings Limited & 02 (UK) Limited versus Hutchinson 3G UK Limited

10.3.2007   
            
            
               ET
            
            
               Euroopa Liidu Teataja
            
            
               C 56/20
            
         Eelotsusetaotlus, mille esitas Court of Appeal (Ühendkuningriik) 28. detsembril 2006. aastal — 02 Holdings Limited & 02 (UK) Limited versus Hutchinson 3G UK Limited
   (Kohtuasi C-533/06)
   (2007/C 56/37)
   Kohtumenetluse keel: inglise
   Eelotsusetaotluse esitanud kohus
   Court of Appeal
   Põhikohtuasja pooled
   
      Hageja: 02 Holdings Limited & 02 (UK) Limited
   
      Kostja: Hutchinson 3G UK Limited
   Eelotsuse küsimused
   
               1.
            
            
               Kas direktiivi 89/104 (1) artikli 5 lõike 1 punkti a või b kohaldatakse juhul, kui ettevõtja kasutab oma toodete või teenuste reklaamimisel konkurendile kuuluvat registreeritud kaubamärki, et võrrelda tema enese turustatavate kaupade või teenuste omadusi (ja eelkõige hindu) konkurendi poolt nimetatud kaubamärgi all turustatavate kaupade ja teenuste omadustega (ja eelkõige hindadega) niisugusel viisil, mis ei võimalda segiajamist ega ohusta muul moel kaubamärgi kui päritolutähise põhifunktsiooni?
            
         
               2.
            
            
               Kui ettevõtja kasutab võrdlevas reklaamis konkurendi registreeritud kaubamärki selleks, et see oleks kooskõlas direktiivi 84/450 (2) artikliga 3a muudetud kujul, siis kas niisugune kasutamine peab olema “tingimata vajalik”, ning kui jah, siis millised on kriteeriumid otsustamaks, kas kasutamine on tingimata vajalik?
            
         
               3.
            
            
               Täpsemalt, kui on tegemist nõudega, et kasutamine peab olema tingimata vajalik, siis kas see nõue välistab niisuguse tähise kasutamise, mis ei ole registreeritud kaubamärgiga identne, vaid on sellega väga sarnane?
            
         
      (1)  EÜT L 40, lk 1; ELT eriväljaanne 17/01, lk 92.
   
      (2)  EÜT L 250, lk 17; ELT eriväljaanne 15/01, lk 227.